20. mars 2019 . Járngerður Grétarsdóttir : Fræslægja – aðferð til að dreifa staðargróðri 20. mars 2019 . Járngerður Grétarsdóttir : Fræslægja – aðferð til að dreifa staðargróðri 20. mars 2019 . Járngerður Grétarsdóttir : Fræslægja – aðferð til að dreifa staðargróðri Járngerður Grétarsdóttir gróðurvistfræðingur hjá Náttúrufræðistofnun Íslands flytur erindi á Hrafnaþingi miðvikudaginn 20. mars 2019 kl. 15:15 . Þar mun hún kynna niðurstöður tilrauna sem hún vann að sem lektor við Landbúnaðarháskóla Íslands 2005 – 2018 . Sagt verður frá niðurstöðum tilrauna með fræslægju 2015 – 2016 á Keldnaholti-Korpu við Reykjavík og í Gunnarsholti og einnig á árunum 2007 – 2009 á Hellisheiði . Aðferðin felst í að safna fræjum og öðrum dreifingareiningum plantna með því að slá gróður á gjafasvæði að hausti , eftir að fræþroska er náð , og flytja fræslægjuna strax ( án þurrkunar eða annarar meðhöndlunar ) og dreifa á raskað svæði . Um var að ræða úttekt á árangri í tveimur tilraunum hérlendis en lengri reynsla er á notkun aðferðarinnar erlendis og er vel þekkt aðferð við endurheimt náttúrulegs gróðurs . Gjafasvæðin sem voru slegin jöfnuðu sig fljótt líkt og eftir venjulegan túnslátt en aðferðin takmarkast að mestu við að slá jurtkenndan og fremur þéttan gróður .